Titlul de cel mai neinspirat spărgător din 2019 îi revine unui tânăr de 23 de ani din Slatina. A intrat noaptea trecută într-un magazin să îl jefuiască însă, pentru că era beat criţă, nu a mai reuşit să iasă.

Bărbatul a rămas înţepenit cu capul într-un geam spart, în vreme ce tot corpul era blocat într-un raft cu pufuleţi.

În poziţia jenantă l-au găsit poliţiştii şi jandarmii care au aflat că tânărul nu era la prima ispravă de acest fel: mai jefuise, tot noaptea trecută, un alt magazin. A fost scos din „capcană” şi reţinut pentru cercetări.